text: Sønderjysk nedtur på isen
  20 april 2019 kl. 09.56
  Rungsted Seier Capital gjorde rent bord og vandt den fjerde sejr i træk over Sønderjyske i årets DM-finaler. 
  Selvom hjemmeholdet gjorde hvad de kunne, lykkedes det heller ikke i fjerde forsøg at besejre Rungsted Seier Capital. I en helt udsolgt skøjtehal i Vojens vandt udeholdet en kneben sejr på 1-0, og det betyder at Sønderjyske må nøjes med sølvmedaljerne.
  Sønderjyske var ellers toneangivende i det meste af kampen, men selvom der var masser af muligheder for at passere Rungsteds målvogter Thomas Lillie, lykkedes det ikke at få pucken det sidste stykke over stregen.
  Thomas Lillie kommer selv fra Vojens, og var den helt afgørende forskel i den fjerde og afgørende finale fredag aften.
  Dermed taber Sønderjyske årets DM-finaler samlet 0-4.
  Kampen i tal
  SønderjyskE – Rungsted Seier Capital: 0-1 (0-0,0-0,0-1)53:14  0-1  Robin Bergman Udvisninger:SønderjyskE: 2 x 2Rungsted Seier Capital: 4 x 2
  
  